দম (চলচ্চিত্র)

দম (উপাখ্যা সহকারে দম: আনটিল দ্য লাস্ট ব্রেথ) হলো আসন্ন ২০২৬ সালের একটি বাংলাদেশী উদ্বর্তনধর্মী নাট্য চলচ্চিত্র, যা রেদওয়ান রনি পরিচালিত। চলচ্চিত্রটি সত্য ঘটনা অবলম্বনে নির্মিত এবং গল্পটি একজন সাধারণ মানুষের স্থিতিস্থাপকতা এবং মানসিক শক্তির উপর কেন্দ্রীভূত। এই চলচ্চিত্রে আফরান নিশো এবং চঞ্চল চৌধুরী তাদের প্রথম বড় পর্দার সহযোগিতায় অভিনয় করেছেন এবং এটি যৌথভাবে এসভিএফ এন্টারটেনমেন্ট, আলফা-আই স্টুডিওস এবং চরকি দ্বারা প্রযোজিত, যা ২০২৬ সালের ঈদ-উল-ফিতরে প্রেক্ষাগৃহে মুক্তির জন্য নির্ধারণ করা হয়েছে।

চলচ্চিত্রটির চিত্রনাট্য লিখেছেন সৈয়দ আহমেদ শাওকি, আল-আমিন হাসান নির্ঝর, মো. সাইফুল্লাহ রিয়াদ এবং রবিউল আলম রবি।

 পটভূমি 

 অভিনয়শিল্পী 
 শাহজাহান ইসলাম নূর চরিত্রে আফরান নিশো
 নূরের স্ত্রীর চরিত্রে পূজা চেরি
 চঞ্চল চৌধুরী
 নূরের মায়ের চরিত্রে ডলি জহুর
 জাহিদ হাসান (অতিথি চরিত্রে)
 প্রযোজনা 

 উন্নয়ন 
২০২৩ সালের ৯ ডিসেম্বর চলচ্চিত্রটির আনুষ্ঠানিক ঘোষণাসহ পোস্টার উম্মোচন করা হয়। চরকি, আলফা-আই স্টুডিওস এবং এসভিএফ এন্টারটেনমেন্ট চলচ্চিত্রটির সাথে চুক্তি ঘোষণা করে এবং শিরোনাম হিসেবে দম (‘আনটিল দ্য লাস্ট ব্রেথ’ উপাখ্যাসহ) উপস্থাপন করে, যেখানে চঞ্চল চৌধুরী প্রথমেই চুক্তিবদ্ধ ছিলেন।

 অভিনয়শিল্পী 
চঞ্চল চৌধুরী আনুষ্ঠানিকভাবে ২০২৩ সালের ডিসেম্বরে চলচ্চিত্রটিতে চুক্তিবদ্ধ হন। ২০২৫ সালের জুলাই মাসের মধ্যে, চিত্রনাট্য তৈরি হয়ে যায় এবং আফরান নিশো চলচ্চিত্রটিতে অভিনয়ের জন্য চুক্তিবদ্ধ হন—স্পষ্ট করে বলা হয় যে নিশো এবং চৌধুরী দুজনেই একসাথে অভিনয় করবেন। পূজা চেরি ২০২৫ সালের ২৯ অক্টোবর ঢাকার গুলশান শুটিং ক্লাবে ‘মহরত’ অনুষ্ঠানে আনুষ্ঠানিকভাবে চলচ্চিত্রে অনিভয়ের জন্য যোগ দেন। ২০২৬ সালের জানুয়ারিতে ডলি জহুর নিশোর মায়ের চরিত্রে অভিনয়ের জন্য যোগ দেন। ফেব্রুয়ারী মাসে প্রকাশ করা হয় যে জাহিদ হাসান একটি অতিথি চরিত্রে অভিনয় করবেন।

 চিত্রগ্রহণ 
২০২৫ সালের সেপ্টেম্বরে, চলচ্চিত্রটির দল দৃশ্যধারণের জন্য কাজাখস্তান ভ্রমণ করে। ২০২৫ সালের ৬ ডিসেম্বর, কাজাখস্তানে প্রথম পর্যায়ের চিত্রগ্রহণ সম্পন্ন হয় এবং কলাকুশলীরা বাংলাদেশে ফিরে আসেন। ২০২৬ সালের ৩ জানুয়ারি, পাবনায় দ্বিতীয় পর্যায়ের চিত্রগ্রহণ শুরু হয়।

 মুক্তি 
দম চলচ্চিত্রের প্রযোজকরা এটিকে ২০২৬ সালের ঈদ-উল-ফিতরে পেক্ষাগৃহে মুক্তি দেওয়ার পরিকল্পনা করেছেন।

 অভ্যর্থনা 
বাংলাদেশী বিনোদন মাধ্যমগুলো সুড়ঙ্গ (২০২৩) এবং দাগি (২০২৫) চলচ্চিত্রে নিশোর সাম্প্রতিক সাফল্যের কথা উল্লেখ করে, নিশো এবং চৌধুরীর প্রথমবারের জুটিকে বক্স-অফিসে বড় সাফল্য হিসেবে তুলে ধরেছে।

 তথ্যসূত্র 

 বহিঃসংযোগ 

বিষয়শ্রেণী:আসন্ন বাংলা ভাষার চলচ্চিত্র
বিষয়শ্রেণী:২০২৬-এর বাংলাদেশী চলচ্চিত্র